番禺會所華仁小學

番禺會所華仁小學係香港一間津貼小學，喺1971年創校，由旅港番禺會所同耶穌會創辦，喺北角百福道2號，以中文為主要教學語言，校訓係「禮仁勤信」。

原定2018-2019嘅學年，學校會由灣仔司徒拔道肇輝臺1F搬去北角百福道嘅校舍，同時由半日制改行全日制，但係由於工程延誤，辦學團體喺2018年6月視察新校舍地盤，發現工程進度未能夠令到新校舍喺收樓當日有效同安全噉使用校舍，校方決定唔接收新校舍。2018-2019嘅學年繼續以半日制形式喺舊校舍上堂，直到2019年4月23號搬到北角新校舍，至轉為全日制  。

校舍 
總共有三層，有12個課室之外、校務處、2個教員室、電腦室外，仲有喺地下嘅禮堂、音樂室、劍仔街、英文室、體育室、廁所、小食部、圖書館同埋多用途操場。

上堂時間 
每個同學喺小學六年嘅學習階段入面，都會就讀上、下晝班分別三年。學校亦都分咗A晝同B晝，上晝班嘅上堂時間係7:35分；而下晝班嘅上堂時間係下晝12:55分。星期一至五有6堂，星期六就得5堂，每堂40分鐘。

番禺會所華仁小學 

香港小學
北角